joelniklaus/EU_Wikipedias huggingface dataset:
Ján Pásztor

Ján Pásztor (* 27. január 1912, Prievidza – † 8. november 1988) bol diecézny biskup Nitrianskej rímskokatolíckej diecézy.

Životopis 
Základnú a strednú školu, ktorú zavŕšil maturitou v roku 1930, absolvoval v rodnej Prievidzi. Štúdium teológie začal v nitrianskom seminári. Počas štúdia ho biskup Karol Kmeťko vyslal na štúdium do Prahy na Karlovu univerzitu. Kňazskú vysviacku prijal 30. septembra 1934 v Nitre. Počas kaplánskej služby v Močenku (19341936) a v Bytči (1937) pokračoval v štúdiách a v roku 1937 získal doktorát teológie na Karlovej univerzite. V roku 1937 bol kaplánom v Trenčíne, a od roku 1938 profesorom na gymnáziu v Žiline. Súčasne študoval na bratislavskej univerzite, kde v roku 1942 získal titul doktora práv. Stal sa farárom v Dubnici nad Váhom a od roku 1947 bol dekanom ilavského dekanátu.

V roku 1950 bol internovaný v kňazskom sústreďovacom tábore v Močenku a v roku 1953 bol väznený. Po prepustení pracoval ako správca farnosti v Jasenici (1953) a v Nitre-Dolnom meste (19541961), ako riaditeľ Biskupského úradu v Nitre (19551961). V rokoch 1961-1965 účinkoval ako farár a okresný dekan v Púchove, potom zastával funkciu generálneho vikára biskupa E. Nécseya, zároveň ho vymenovali za sídelného kanonika. V roku 1967 ho pápež Pavol VI. vymenoval za konzultora rímskej komisie pre revíziu cirkevného zákonníka, čím sa stal spolutvorcom nového Kódexu kánonického práva (CIC), ktorý vstúpil do platnosti v roku 1983. Po smrti arcibiskupa E. Nécseya (1968) sa stal kapitulným vikárom, 

Začiatkom šesťdesiatych rokov sa obnovili rozhovory medzi česko-slovenskou vládou a Vatikánom o vzájomných vzťahoch, ktoré sa v päťdesiatych rokoch celkom zmrazili. Jednou z najpodstatnejších častí rokovaní bola otázka obsadenia biskupských stolcov. Na Slovensku sa posledné oficiálne vymenovanie a vysvätenie biskupov uskutočnilo ešte v lete 1949, krátko pred prijatím tzv. cirkevných zákonov. Tie vyžadovali predbežný štátny súhlas na vymenovanie do akejkoľvek duchovnej funkcie, čiže aj biskupa. Ďalšie vysvätenia biskupov sa preto robili už tajne a títo biskupi väčšinou skončili vo väzení alebo v emigrácii. Keď v júni 1972 zomrel rožňavský administrátor Róbert Pobožný, zostalo Slovensko bez jediného oficiálne pôsobiaceho biskupa.

Česko-slovensko--vatikánske rokovania o menovaní biskupov dlho neprinášali konkrétne výsledky. Kompromisná dohoda sa dosiahla až v roku 1973. Vatikán navrhol Jána Pásztora a Júliusa Gábriša a štát Jozefa Feranca a Josefa Vranu pre Olomouc. Vo februári 1973 pápež Pavol VI. vymenoval a začiatkom marca 1973 Agostino kardinál Casaroli vysvätil v Nitre troch nových slovenských biskupov. Ján Pásztor sa stal biskupom v Nitre. Za svoje biskupské heslo si zvolil Deo et proximo (Bohu a blížnemu). Július Gábriš sa stal apoštolským administrátorom  v Trnave a Jozef Feranec sídelným biskupom v Banskej Bystrici.

Referencie

Zdroj 

Biskupi Nitrianskej diecézy
Osobnosti z Prievidze
Veľké čísla

Veľké čísla v slovenčine sú postavené na Pelletierovom systéme, ktorý sa používa vo veľkej časti Európy, nie však v USA.

{| class="wikitable sortable"
|+
! Meno !! knuthov zápis
|-
|googoldeciplex
|(10↑↑11)↑100
|-
|greagolgong
|10↑↑↑100001
|-
|hepta-ennaxis
|10↑↑↑↑↑↑↑↑7
|-
|ginorgol
|10↑↑↑↑↑↑↑↑101
|-
|googonentol
|10↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑↑101
|-
|boogol
|10 (100x ↑) 10
|-
|gargantuulsuplex
|10((10↑↑↑↑↑↑↑↑↑101)x↑)10

Čísla
Marián Blaha

Marián Blaha  KCHS (narodený ako Jakub Marián Blcha, priezvisko zmenené v roku 1915; * 10. júl 1869, Liptovský Hrádok – † 21. august 1943, Svätý Kríž nad Hronom) bol slovenský rímskokatolícky biskup, od roku 1920 diecézny biskup banskobystrickej diecézy.

Životopis 
Študoval na gymnáziu v Levoči, kde aj zmaturoval. Štúdium teológie ukončil v roku 1892 v Spišskej Kapitule. Za kňaza ho 29. júna 1892 vysvätil spišský biskup Pavol Smrečáni. Po vysviacke pôsobil rok ako kaplán v Ždiari. Od 29. júna 1893 do 30. októbra 1895 bol kaplánom v Nižných Ružbachoch následne sa stal kaplánom v Kežmarku. Do roku 1903 pôsobil ako vychovávateľ v rodine grófa Andreja Zamoyského na zámku v Starej Ľubovni.

V rokoch 19131919 bol hlavným tajomníkom Spolku sv. Vojtecha v Trnave. 

Po úmrtí spišského biskupa Alexandra Párvyho 24. marca 1919 bol 4. augusta 1919 kapitulou zvolený za kapitulárneho vikára Spišskej diecézy.

Po rozpade Rakúsko-Uhorska a vzniku ČSR bolo treba urýchlene riešiť otázku biskupov na Slovensku. Nitriansky biskup Viliam Batthyány a banskobystrický biskup Wolfgang Radnai boli vypovedaní z územia ČSR. Rožňavský biskup Ľudovít Balás zomrel v Rožňave 18. septembra 1920. Vláda uvažovala aj o vypovedaní košického biskupa Augustína Fischera-Colbrieho. Napokon však mohol zostať, pretože sa nenašiel žiadny vážny dôvod na jeho vyhostenie. Väčšia časť ostrihomskej arcidiecézy sa stala súčasťou ČSR a arcibiskup János Černoch zostal v Ostrihome. 

V tejto situácii pápež Benedikt XV. v tajnom konzistóriu 13. novembra 1920 vymenoval prvých troch slovenských biskupov – Mariána Blahu pre Banskobystrické biskupstvo, Karola Kmeťka pre Nitrianske biskupstvo a Jána Vojtaššáka pre Spišské biskupstvo. Všetkých troch vysvätil 13. februára 1921 v Nitre pápežský nuncius v Prahe Clemente Micara, hlavnými spolusvätiteľmi boli neskorší pražský arcibiskup Karel Kašpar a pražský pomocný biskup Antonín Podlaha.

Začiatok októbra 1924 otvoril zaniknuté biskupské lýceum v Banskej Bystrici. Bol spoluzakladateľom HSĽS, podporoval jej ideológiu a politiku. Pôsobil najmä v kultúrno-umeleckej oblasti, ktorú ovplyvňoval v klerikálnom duchu. Bol funkcionárom viacerých kultúrnych, literárnych a umeleckých spolkov. Od roku 1921 bol predsedom Spolku sv. Vojtecha a od roku 1926 predsedom Matice slovenskej.

Od roku 1938 kvôli ťažkej chorobe sa postupne stiahol z verejného života. 14. júna 1941 bol do funkcie biskupa koadjútora menovaný Andrej Škrábik, ktorý od augusta 1941 fakticky prevzal správu diecézy. Marián Blaha zomrel 21. augusta 1943 vo Svätom Kríži nad Hronom (dnešný Žiar nad Hronom). Pochovaný bol v biskupskej krypte v Žiari nad Hronom.

Pamiatky
 portrét od G. Angyala (olej) v banskobystrickej biskupskej rezidencii

Referencie

Literatúra 
 Slovenský biografický slovník

Ocenenia a vyznamenania 
:

 1930  Rád Svätého hrobu (Ordo Equestris Sancti Sepulcri Hierosolymitani), „Komtur“ – KCHS

Externé odkazy

Biskupi Banskobystrickej diecézy
Predsedovia Matice slovenskej
Osobnosti z Liptovského Hrádku
Rád Božieho hrobu
Kyslíkatý derivát

Kyslíkaté deriváty sú také deriváty uhľovodíkov, ktoré obsahujú vo svojej molekule kyslík viazaný dvomi jednoduchými kovalentnými väzbami alebo jednou dvojitou (-O- alebo =O).

Všeobecné znázornenie: R1-O-R2 alebo R=O.

Naviazaný reťazec (R) môže byť samostatný uhlík (C), alifatický (acyklický) alebo aromatický (cyklický) uhľovodíkový reťazec.

Delenie
alkoholy a fenoly (hydroxyderiváty), R-OH
étery, R1-O-R2
aldehydy, R1-COH
ketóny, R1-CO-R2
karboxylové kyseliny, R-COOH

Pozri aj 

Iné organické zlúčeniny obsahujúce kyslík:
peroxokyseliny, estery, amidy, hydrazidy, imidy, kyanáty, isokyanáty, fulmináty, hydroperoxidy, peroxidy, nitrózo- a nitrozlúčeniny
Hydroxyderivát

Hydroxyderiváty sú  kyslíkaté deriváty uhľovodíkov, ktoré obsahujú hydroxylovú funkčnú skupinu (-OH).

Naviazaný uhľovodíkový reťazec (R) môže byť alifatický (acyklický) alebo aromatický, podľa čoho hydroxyderiváty rozdeľujeme na alkoholy a fenoly.

Všeobecné znázornenie alkoholov: R-OH

Všeobecné znázornenie fenolov: Ar-OH

 Hydroxyderivát
Peter Pucher

Peter Pucher (* 12. august 1974, Prešov) je slovenský hokejový útočník. Hráva na poste centra. Jeho starší brat René Pucher bol tiež hokejista.

Klubový hokej 

S hokejom začínal v Prešove. Tu odohral svoje prvé dve extraligové sezóny 1993/94 a 1994/95. Nasledujúcu sezónu hral za ŠKP Poprad a ďalšie tri za HC Košice (spolu s bratom Reném), v poslednej klub vybojoval majstrovský titul. 

Po tomto úspechu prestúpil do HC Znojemští Orli v českej extralige, kde vytvoril produktívnu dvojicu s Marekom Uramom. V roku 2001 sa stal kapitánom klubu. Zotrval v ňom až do sezóny 2006/07, v priebehu ktorej sa stal hráčom HC Moeller Pardubice. 

Počas ročníka 2008/09 prestúpil do HC Kometa Brno v 1. ČHL, mužstvu pomohol vybojovať postup do extraligy. S platom 250 000 Kč patril k najdrahším hráčom mužstva. V nasledujúcej sezóne vypadol zo základnej zostavy a v novembri 2009 ho angažoval slovenský extraligový klub HKm Zvolen.
Od ročníka 2011/12 hráva opäť za HC Znojemští Orli, tentoraz v rakúskej hokejovej lige EBEL.

Klubová štatistika

Reprezentácia 

V reprezentácii debutoval vo februári 1995, keď ho nominoval tréner Július Šupler.  Reprezentoval  na siedmich majstrovstvách sveta – v rokoch 1997, 1998, 1999, 2000 (striebro), 2001, 2002 (zlato) a 2005. Spolu odohral 144 zápasov, v ktorých strelil 24 gólov. Nosil dres s číslom 33.

Štatistika na významných podujatiach 

(štatistické údaje v článku sú z 13. novembra 2013)

Referencie

Iné projekty

Externé odkazy 
 
 
 Peter Pucher na stránke HC Znojemští orli

Slovenskí hokejisti
Slovenskí hokejoví útočníci
Slovenskí olympionici
Hráči HC Košice
Hráči HK Poprad
Hráči HC Prešov
Hráči HC Znojemští Orli
Hráči HC Pardubice
Hráči Kometa Brno
Hráči HKm Zvolen
Súrodenci v ľadovom hokeji
Osobnosti z Prešova
Slovinský potok

Slovinský potok je potok na Spiši, na území okresu Spišská Nová Ves. Je to pravostranný prítok Hornádu a má dĺžku 17 km. Na hornom toku preteká Lacemberskou dolinou. Oblasť v údolí potoka okolo obce Slovinky je starou baníckou oblasťou, ktorej stopy možno dodnes pozorovať v starých haldách, odvaloch a opustených štôlňach.

Prameň: vo Volovských vrchoch, v podcelku Hnilecké vrchy, na východnom svahu vrchu Bukovec (1 126,7 m n. m.) v nadmorskej výške okolo 1 060 m n. m.

Smer toku: na hornom toku na východ, potom sa stáča na severovýchod a za obcou Slovinky viac-menej na sever

Geomorfologické celky: Volovské vrchy, podcelok Hnilecké vrchy

Prítoky: 

sprava: Haladej, Došťavná, Duch, Jozefka, Holica, Banský potok, potok spod Ostrého vrchu (1 082,0 m n. m.) - Ostrý, Gelnický potok, spod Krompašského vrchu (1 024,8 m n. m.), Krompašský potok; 

zľava: Brodok, Svatíkov, Hrbok, Poráčsky potok, potok spod Bielej skaly (926,0 m n. m.) a Jarček

Ústie: do Hornádu na území mesta Krompachy v nadmorskej výške 360,6 m n. m.

Obce: Slovinky, osada Dolina, mesto Krompachy

Potoky na Slovensku
Povodie Hornádu
Vodné toky v okrese Spišská Nová Ves
Jaroslav Obšut

Jaroslav Obšut (* 3. september 1976, Prešov) je bývalý slovenský hokejový obranca.

Klubový hokej 
Už ako osemnásťročný odišiel do zámoria, kde pôsobil 10 rokov predovšetkým v nižších súťažiach SJHL, WHL, ECHL, AHL a IHL. V roku 1995 si ho vybralo vo vstupnom drafte NHL mužstvo Winnipeg Jets v 8. kole ako 188. v poradí. V NHL debutoval počas ročníka 2000/01, za St. Louis Blues odohral 4 zápasy. V nasledujúcej sezóne odohral 3 stretnutia za Colorado Avalanche, ale ďalšie dva roky opäť pôsobil vo farmárskom mužstve. Preto sa rozhodol pre návrat do Európy, od sezóny 2004/05 bol hráčom klubu Luleå HF vo švédskej Elitserien. Nosil dres s číslom 43. V máji 2009 podpísal dvojročnú zmluvu s mužstvom KHL HC Spartak Moskva. Po skončení zmluvy sa na rok upísal mužstvu KHL CHK Dynama-Minsk. V máji 2012 podpísal zmluvu s ukrajinským klubom HC Donbas Doneck, ktorý trénoval Július Šupler, bol kapitánom mužstva. V 23 odohraných zápasoch zaznamenal šesť bodov za gól a päť asistencií. Začiatkom novembra s ním vedenie ukončilo spoluprácu. Odohral sedem zápasov za extraligový HKm Zvolen. Následne sa vrátil do Spartaku Moskva. V súčasnosti oblieka dres HC Bratislava, ktorý hrá v prvej lige

Klubová štatistika

Reprezentácia 
Reprezentoval na ZOH 2002 v Salt Lake City, Svetovom pohári 2004, MS 2005 a 2009. Spolu odohral v slovenskej reprezentácii 37 zápasov, strelil 1 gól - v prípravnom zápase proti Lotyšsku pred  MS 2009. Nosí reprezentačný dres s číslom 43.

MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, (Rusko 3:3 a (Rakúsko 8:1), postúpilo Slovensko do ďalších bojov z prvého miesta. V osemfinálovej skupine prehralo s Českom (1:5), ďalšie dva zápasy vyhralo (Švajčiarsko 3:1, Kazachstan 3:1). V skupine skončilo na treťom mieste za Ruskom a Českom, vo štvrťfinále prehralo s Kanadou v dramatickom zápase 4:5 gólom Joe Thorntona. 

Jaroslav Obšut sa dostal do reprezentačného kádra na majstrovstvá sveta dodatočne po zranení Ivana Majeského. Nastúpil v troch zápasoch osemfinálovej skupiny a vo štvrťfinále, nebodoval.

MS 2009 
Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Obšut na podujatí zaznamenal asistenciu a tri plusové body.

Reprezentačná štatistika

Referencie

Iné projekty

Externé odkazy 
 
 Jaroslav Obšut na stránke Luleå HF
 Jaroslav Obšut na eliteprospects.com

Narodenia v 1976
Žijúci ľudia
Osobnosti z Prešova
Slovenskí hokejisti
Slovenskí olympionici
Hráči St. Louis Blues
Hráči Colorado Avalanche
Hráči HKm Zvolen
Hokejisti Dinama Minsk
Slovenskí hokejisti draftovaní NHL
Hokejisti draftovaní klubom Winnipeg Jets
Účastníci MS v hokeji 2009
Nick Cave

Nicholas Edward Cave AO (* 22. september 1957, Warracknabeal, Austrália) je austrálsky spevák, textár, básnik a herec.

Spoluzakladal The Boys Next Door, koncom sedemdesiatych rokov sa premenovali na The Birthday Party.

V roku 1984 sa The Birthday Party rozpadla a jej dvaja členovia Nick Cave a Mick Harvey založili skupinu Nick Cave & The Bad Seeds, ku ktorej patrili aj Blixa Bargeld, gitarista v Einstürzende Neubauten, Barry Adamson, Hugo Race a Anita Lane.

V marci 2008 dostal čestný doktorát na Monash University v Melbourne za propagáciu Austrálie po celom svete. V rokoch 1977 – 78 navštevoval na univerzite Caulfield Institute of Technology, štúdium však nedokončil, pretože sa začal venovať hudbe.

Diskografia 

Albumy nahrané so skupinou The Bad Seeds

 1984 – From Her To Eternity
 1985 – The Firstborn Is Dead
 1986 – Kicking Againts the Pricks
 1986 – Your Funeral, My Trial
 1988 – Tender Prey
 1990 – The Good Son
 1992 – Henry's Dream
 1993 – Live Seeds
 1994 – Let Love In
 1996 – Murder Ballads
 1997 – The Boatman's Call
 1998 – The Best Of
 2001 – No More Shall We Part
 2003 – Nocturama
 2004 – Abattoir Blues/The Lyre of Orpheus
 2005 – B-Sides and Rarities
 2008 – Dig, Lazarus, Dig!!!
 2013 – Push the Sky Away
2016 – Skeleton Tree
2019 – Ghosteen

Bočné projekty
 2006 – Grinderman
 2010 – Grinderman 2

Bibliografia 

 1988 King Ink (v češtine King Ink)
 1989 And the Ass Saw the Angel (v češtine A uzřela oslice anděla)
 1997 King Ink II. (v češtine King Ink II)
 2001 Complete Lyrics (v češtine vyjde v roku 2011 pod názvom Texty 1978 – 2001)
 2009 The Death of Bunny Munro (v slovenčine Smrť Bunnyho Munroa, v češtine Smrt Zajdy Munroa)

Filmografia 

Nick Cave účinkoval vo filmoch Wima Wendersa:
 1987 – Nebo nad Berlínom
 1991 – Až na koniec sveta
 1993 – Tak ďaleko, tak blízko

V roku 1991 sa objavil po boku Brada Pitta a Samuela L. Jacksona vo filme Johnny Suede režiséra Toma DiCilla.

Referencie

Iné projekty

Externé odkazy 
 Nick Cave & The Bad Seeds oficiálna stránka
 Nickova neoficiálna stránka
 

Austrálski rockoví speváci
Austrálski filmoví herci
Austrálski básnici
Austrálski skladatelia modernej hudby
Austrálski speváci-skladatelia
Ján Filc

Ján Filc (* 19. február 1953, Bratislava) je bývalý slovenský hokejový brankár, ktorý po ukončení aktívnej kariéry pôsobí ako hokejový tréner. V rokoch 20002002 a opätovne v 20092010 viedol slovenskú reprezentáciu. Jeho brat Marian bol reprezentantom ČSSR v krasokorčuľovaní.

Hráčska kariéra 
Od jedenástich rokov sa venoval hokeju ako brankár. V rokoch 1971 a 1972 získal dve bronzové medaily na MS juniorov.

Dva roky pôsobil v hlavnom mužstve Slovana Bratislava. Po ukončení vysokej školy prestúpil do Plastiky Nitra, kde hrával 10 rokov (s výnimkou ročného pôsobenia v Poprade v rámci povinnej vojenskej služby). Aktívnu kariéru ukončil ako 31-ročný pre pracovné povinnosti.

Jeho syn Róbert bol takisto hokejový brankár.

Trénerská kariéra 
V roku 1998 sa stal trénerom slovenskej reprezentácie do 20 rokov, o rok neskôr s ňou získal bronzovú medailu na MS vo Winnipegu.

Od 15. júna 1999 pôsobil ako tréner seniorskej slovenskej reprezentácie. Na svetovom šampionáte v roku 2000 v Petrohrade sa slovenské hokejové mužstvo umiestnilo na druhom mieste a získalo prvú medailu pre Slovensko. 

O dva roky na MS v Göteborgu sa slovenská hokejová reprezentácia stala víťazom šampionátu. Po tomto historickom úspechu slovenského hokeja Filc ukončil svoju trénerskú kariéru a stal sa členom Výkonného výboru Slovenského zväzu ľadového hokeja. Trénerom slovenskej reprezentácie sa po ňom stal František Hossa, pričom zmluva obsahovala klauzulu, že Filc ešte bude hlavným trénerom na Svetovom pohári 2004. Na tomto podujatí mužstvo obsadilo 8. miesto. 

4. júna 2008 SZĽH rozhodol o ukončení trénerského pôsobenia Júliusa Šuplera pri slovenskej reprezentácii, pričom Filc sa spomínal ako jeho možný nástupca (popri zámorských tréneroch). 26. júna bol vymenovaný za reprezentačného trénera (s platnosťou od 1. júla).

Ján Filc je najúspešnejším slovenským hokejovým trénerom v histórii, keď za štyri roky počas ktorých viedol reprezentáciu, dokázal získať dve medaily z majstrovstiev sveta - striebornú a zlatú.

Iné aktivity 
Popri pôsobení vo Výkonnom výbore SZĽH sa venuje podnikaniu a v decembri 2004 sa stal predsedom novozaloženej Slovenskej únie športu.

Ocenenia 
 1998 - Krištáľové krídlo v kategórii šport
 2000 - prezident Rudolf Schuster mu prepožičal štátne vyznamenanie Rad Ľudovíta Štúra II. triedy.

Referencie

Iné projekty 

Česko-slovenskí hokejisti
Česko-slovenskí hokejoví brankári
Slovenskí hokejisti
Slovenskí hokejoví brankári
Slovenskí hokejoví tréneri
Súrodenci v športe
Držitelia Krištáľového krídla
Držitelia Radu Ľudovíta Štúra II. triedy
Osobnosti z Bratislavy
Róbert Švehla

Róbert Švehla (* 2. január 1969, Martin) je bývalý česko-slovenský a slovenský reprezentant v ľadovom hokeji. Počas svojej aktívnej kariéry hrával na pozícií obrancu. Po skončení aktívnej kariéry pôsobil ako hokejový funkcionár.

Klubový hokej 
Bol hráčom Dukly Trenčín (19891992, 132 zápasov, 43 gólov),  Malmö (199295), Florida Panthers (19952002) a Toronto Maple Leafs (200203). Patril k tzv. železným hráčom v NHL a je najproduktívnejším obrancom v histórií Floridy Panthers. Draftoval ho klub Calgary Flames v roku 1992 v 4. kole zo 78. miesta. V NHL odohral 655 zápasov, vsietil 68 gólov.

Reprezentácia 

Držiteľ bronzových medailí z MS 1992 a 2003 a zo ZOH 1992. Reprezentoval Česko-Slovensko i Slovensko. 
Po ukončení aktívnej kariéry sa stal asistentom trénera slovenského reprezentačného družstva v ľadovom hokeji. Pôsobil v tejto funkcii na Majstrovstvách sveta v roku 2005. 

Dňa 18.8.2015 ho Výkonný výbor SZĽH vymenoval za generálneho manažéra Slovenskej reprezentácie.

Úspechy

Tímové 
 striebro na MSJ 1987
 bronz na ZOH 1992
 bronz na MS 1992, 2003
 zlato z MS B 1995
 majster Česko-Slovenska 1992
 víťaz Európsky hokejový pohár (Liga majstrov) 1993
 majster Švédska 1994
 finále Stanley Cup 1996

Osobné 
 hráč roka v Česko-Slovensku 1992
 najlepší obranca Česko-Slovenska 1992
 all-stars česko-slovenskej ligy 1992
 najlepší obranca MS 1992
 najviac bodov obrancu na MS 1992
 all-stars Európsky hokejový pohár 1993
 najviac gólov obrancu vo švédskej lige 1993, 1994
 najviac bodov obrancu vo švédskej lige 1994
 all-stars MS B 1995
 účasť NHL all-stars game 1997

Externé odkazy 
 
 Legendsofhockey.net 
 Rozhovor na aktuality.sk

Referencie 

Slovenskí hokejisti
Česko-slovenskí hokejisti
Bronzoví olympijskí medailisti v ľadovom hokeji
Česko-slovenskí bronzoví olympijskí medailisti
Slovenskí hokejoví tréneri
Účastníci MS v hokeji 1992
Účastníci MS v hokeji 2003
Hráči Florida Panthers
Hráči Toronto Maple Leafs
Slovenskí hokejisti draftovaní NHL
Hokejisti draftovaní klubom Calgary Flames
Členovia Siene slávy slovenského hokeja
Slovenskí olympionici
Hráči Dukly Trenčín
Hráči Malmö Redhawks
Slovenskí manažéri
Osobnosti z Martina
Účastníci MS v hokeji 1995
Účastníci MS v hokeji 1998
Účastníci MS v hokeji 2005
Hráči MHC Martin
Tom a Jerry

Tom a Jerry je americký animovaný seriál, má 162 dielov, bol nakrútený v rokoch 1940 až 1967. Je to najúspešnejší kreslený seriál na svete, ktorý dodnes milujú nielen deti, ale aj dospelí.

Popis 
Tom je kocúr, neustále naháňa myšiaka Jerryho. Ten na oplátku robí kocúrovi naschvály. Jednotlivé diely natočila spoločnosť MGM. Námet pre seriál podali William Hanna a Joseph Barbera.

Ďalšie postavy 
V mnohých dieloch sa okrem hlavných postáv objavujú ešte ďalšie postavy, napríklad malý šedý myšiak Tuffy, kačiatko, čierny kocúr Butch (vyslovuje sa [bač]), či dva buldogy – Spike a Tyke. Veľakrát sa tu objavuje aj ich majiteľka.

Zaujímavosti 
V prvom diele Ako kocúr dostal padáka, ktorý vznikol 10. septembra 1940, sa ešte kocúr a myšiak volali Jasper a Jynx. Mená Tom a Jerry dostali až v druhom diele. Ďalšia zaujímavosť je, že keďže kresliari spoločnosti MGM neboli dostatočne výkonní, spoločnosť zadávala zákazky na výrobu dielov ďalším spoločnostiam. V rokoch 1961 – 1962 medzi ne patril Rembrandt Films Williama L. Snydera, ktorý pôsobil v Prahe, a na výrobe sa podieľali českí kresliari zo spoločnosti Bratři v triku. Celkom vytvorili 13 epizód, ktoré však bývajú hodnotené ako menej podarené.

V roku 2005 bol natočený celovečerný film Tom a Jerry letia na Mars (Tom and Jerry Blast Off to Mars).

Niektorým filmovým kritikom sa nepáčili scény, v ktorých ide doslova o život. Fiktívny program Itchy & Scratchy Show, ktorý sa objavuje v mnohých dieloch seriálu Simpsonovci, paroduje najmä takéto surové scény. A asi okolo 20. rokov bol seriál pre deti s názvom Tom a Jerry, ale boli to dvaja ľudia, ktorí si pomáhali.

TV seriál 
 Tom a Jerry Show (ABC, 1975)
 Tom a Jerry Comedy Show (CBS, 1980–1982)
 Tom & Jerry Kids (FOX, 1990–1994)
 Tom a Jerry Tales (The CW, 2006–2008)

Dabing

Slovenská televízia (199 epizód)
 V slovenskom znení: Stanislav Dančiak (Tom), Miroslav Noga (Jerry), Magda Paveleková (domáca pani), Peter Debnár (Spike), Peter Krajčovič, Dušan Kaprálik, Zdena Studenková, Eva Krížiková, Boris Farkaš, Karol Machata, Dušan Blaškovič, Jozef Cút, Marta Žuchová, Andrej Hryc, Deana Horváthová
 Úvodnú pieseň naspieval: Miroslav Noga

Na slovenskom znení spolupracovali:
 Zvukový majster: Ing. Gregor Makarian
 Produkcia: Daniel Chmúrny
 Preklad: Zuzana Pántiková
 Dialógy: Daniela Rajtárová
 Réžia slovenského znenia: Juliana Ďurišová
 Vyrobila: Hlavná redakcia prevzatých programov pre Slovenskú televíziu

Televízia Markíza
 V slovenskom znení: Martin Kaprálik (Tom), Jana Daňová (Jerry), Lucia Vráblicová (domáca pani), Zuzana Kapráliková (Nibles / kačiatko), Marián Lipták, Szidi Tobias, Anton Vaculík, Štefan Mandžár (titulky+komentáre) a ďalší
 Réžia slovenského znenia: Štefan Mandžár
 Vyrobila: Televízia Markíza

Referencie

Externé odkazy 
 
 Randyho Tom & Jerry
 Tom & Jerry infostránka
 Tom & Jerry Online
 Cartoon Network: Tom & Jerry
 Tom and Jerry: Oficiálna stránka

Detské filmy a seriály
Kreslené seriály USA
Alkán

Alkány (starší názov parafíny) sú organické chemické zlúčeniny, ktoré pozostávajú iba z atómov uhlíka (C) a vodíka (H) (teda sú to uhľovodíky) spojených výlučne jednoduchou kovalentnou väzbou (čiže sú to nasýtené zlúčeniny) bez kruhovej štruktúry (bez cyklov). Alkány tvoria homologický rad, v ktorých sa členy líšia konštantnou relatívnou atómovou hmotnosťou 14.

Homológia 
Každý uhlík musí byť štvorväzbový (tvorí väzby buď C-H alebo C-C) a každý vodík musí byť spojený s práve jedným uhlíkovým atómom (väzba H-C). Rad pospájaných uhlíkových atómov voláme uhlíková kostra (skelet). Počet uhlíkových (ale i vodíkových) atómov jednoznačne určuje alkán. Vzorce alkánov sa určujú podľa všeobecného vzorca: CnH2n+2

Prvých desať alkánov uvádza nasledovná tabuľka:

Názvoslovie 
Radikály alkánov voláme alkyly. Alkylová skupina je funkčná skupina alebo postranný reťazec, ktorý sa podobne ako alkán skladá iba z atómov uhlíka a vodíka pospájaných jednoduchými väzbami. Príkladmi alkylov sú metyl- alebo etyl-.

Zástupca 
Najjednoduchším možným alkánom je metán, CH4. Na počet uhlíkových atómov v molekule alkánu nie je kladené žiadne obmedzenie. Nasýtené oleje a vosky sú príklady väčších alkánov, v ktorých počet atómov uhlíka presahuje 10.

Vlastnosti 
Alkány nie sú veľmi reaktívne (odtiaľ pôvodný slovenský názov -- z lat. parum affinis = málo zlúčivý) a majú malú biologickú aktivitu. Na alkány sa však môžeme pozerať ako na molekulovú kostru, na ktorú sa pripájajú zaujímavé biologicky aktívne/reaktívne časti (funkčné skupiny).

Všetky alkány sú horľavé; produktmi horenia sú oxid uhličitý a voda.

Za bežných podmienok sú prvé štyri alkány (metán, etán, propán a bután i izobután) plyny, vyššie alkány do počtu uhlíkov 16 (C5 až C15) sú kvapalné páchnuce benzínom a vyššie alkány sú tuhé látky. Teplota varu aj teplota topenia rastie monotónne s rastúcim počtom uhlíkov v reťazci.

Charakteristické reakcie alkánov:
1. Substitučné radikálové(halogenácia- chlorácia, bromácia. jodácia, nitrácia, sulfochlorácia)
2. Redoxné reakcie
3. Eliminačné
4. Krakovanie
Jan Hejda

Jan Hejda (* 18. jún 1978, Praha) je bývalý český reprezentant v ľadovom hokeji.

Klubový hokej 
Jan Hejda je obranca.  Je 191 cm vysoký a váži 95 kg (2005). V rokoch 1997 až 2003 hrával za klub HC Slavia Praha v českej hokejovej extralige. V roku 2003 sa stal v jeho drese českým majstrom. Následne si ho v drafte NHL v štvrtom kole vybral klub Buffalo Sabres. Od sezóny 2003/04 všakhral za CSKA Moskva v ruskej hokejovej lige, o dve sezóny neskôr za Chimik Moskovská oblasť. V sezóne 2006-07 debutoval v kanadsko-americkej NHL, bolo to za klub Edmonton Oilers. Edmonton odkúpil Hejdu od Buffala za právo výberu v siedmom kole draftu a následne s českým reprezentantom podpísal ročnú zmluvu. Od sezóny 2007/2008 je hráčom Columbus Blue Jackets.

Reprezentácia 
Reprezentoval Česko na Majstrovstvách sveta v rokoch 2003, 2004, 2005, 2006 a 2008.

Externé odkazy 
 
 

Českí hokejisti
Majstri sveta v ľadovom hokeji
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2008
Účastníci MS v hokeji 2013
Hráči Columbus Blue Jackets
Hráči Edmonton Oilers
Hokejisti draftovaní klubom Buffalo Sabres
Osobnosti z Prahy
Jaroslav Špaček

Jaroslav Špaček (* 11. február 1974, Rokycany) je český hokejový tréner a bývalý hokejista.

Klubový hokej 
Jaroslav Špaček je obranca. Je 180 cm vysoký a váži 94 kg (údaj z roku 2006). V NHL hral prvýkrát v sezóne 1998/99 za klub Florida Panthers. Neskôr hral za Chicago Blackhawks a Columbus Blue Jackets. Počas lockoutu v NHL v sezóne 2004/05 hral v českej hokejovej extralige za HC Lasselsberger Plzeň a HC Slavia Praha. 

V sezóne 2005/06 hral znovu za Chicago Blackhawks. Nosil dres s číslom 6 a mal podpísanú zmluvu na 2,25 mil. dolárov ročne. Po 45 zápasoch prestúpil do tímu Edmonton Oilers. Bol súčasťou tohto tímu, ktorý sa pebojoval až do finále Stanleyho pohára, kde ale podľahol Caroline Hurricanes.

Pred sezónou 2006-07 podpísal ako voľný agent zmluvu s klubom Buffalo Sabres.

Reprezentácia 
Jaroslav Špaček získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 6.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Štatistika na ZOH

Referencie

Externé odkazy 
 

Českí hokejisti
Českí hokejoví tréneri
Českí olympijskí víťazi
Olympijskí víťazi v ľadovom hokeji
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Účastníci MS v hokeji 1999
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Hráči HC Plzeň
Hráči Florida Panthers
Hráči Chicago Blackhawks
Hráči Columbus Blue Jackets
Hokejisti draftovaní klubom Florida Panthers
Osobnosti z Rokycian (Česko)
Matthew Flinders

Matthew Flinders (* 16. marec 1774, Donington, Spojené kráľovstvo – † 19. júl 1814, Londýn) bol britský moreplavec, navigátor a kartograf.

Bol jedným z najúspešnejších navigátorov a tvorcov máp svojej doby. Počas svojej kariéry, ktorá trvala len niečo cez dvadsať rokov, sa plavil s kapitánom Williamom Blighom,oboplával a pomenoval Austráliu, prežil stroskotanie a pohromu, aby bol neskôr uväznený ako špión. 

Objavil a opravil efekt vplyvu železných komponentov a vybavenia lodí na zobrazovanie údajov na kompase, nazývaný deviácia kompasu a spísal prácu o objavovaní Austrálie nazvanú A Voyage To Terra Australis, ktorej vydania sa už ale nedožil.

Literatúra 
 Ernest Scott: The Life of Captain Matthew Flinders, RN. – Sydney : Angus & Robertson, 1914
 Geoffrey Rawson: Matthew Flinders' Narrative of his Voyage in the Schooner Francis 1798, preceded and followed by notes on Flinders, Bass, the wreck of the Sidney Cove, &c. – London : Golden Cockerel Press, 1946
 Sidney J. Baker: My Own Destroyer : a biography of Matthew Flinders, explorer and navigator. – Sydney : Currawong Publishing Company, 1962
 K. A. Austin: The Voyage of the Investigator, 1801-1803, Commander Matthew Flinders, R.N. – Adelaide : Rigby Limited, 1964
 James D. Mack: Matthew Flinders 1774–1814. – Melbourne : Nelson, 1966
 Geoffrey C. Ingleton: Matthew Flinders : navigator and chartmaker. – Guilford, Surrey : Genesis Publications in association with Hedley Australia, 1986
 Tim Flannery: Matthew Flinders' Great Adventures in the Circumnavigation of Australia Terra Australis. – Melbourne : Text Publishing Company, 2001. – ISBN 1-876485-92-2

Iné projekty

Externé odkazy 
 Matthew-Flinders-Collection der Staatsbibliothek von New South Wales 
 The Flinders papers 
 Genealogie Matthew Flinders
 Australian Dictionary of Biography
 1801: MF Observations on the Coasts of Van Diemen's Land on Bass's Strait and its Islands... 

Britskí kartografi
Osobnosti na austrálskych poštových známkach
Tomáš Kaberle

Tomáš Kaberle (* 2. marec 1978, Rakovník) je bývalý český reprezentant v ľadovom hokeji. Jeho bratom je tiež hokejový obranca František Kaberle.

Klubový hokej 

Tomáš Kaberle je obranca. Je 188 cm vysoký a váži 91 kg (údaj z roku 2006). Na začiatku svojej kariéry hral za tím Českej hokejovej extraligy HC Kladno. Bol draftovaný tímom Toronto Maple Leafs z 204. pozície. Za Toronto hrá od sezóny 1998/99 až doteraz s výnimkou lockoutu v NHL, kedy hral za HC Rabat Kladno v českej hokejovej extralige. Uzavrel zmluvu s ročným príjmom 2,28 mil. dolárov. Hrá v drese s číslom 15. V priebehu sezóny 2010/2011 odišiel z Toronta do Bostonu, s ktorým vyhral Stanley Cup. V nasledujúcej sezóne prestúpil do Caroliny Hurricanes.

Klubová štatistika

Reprezentácia 

|}
Tomáš Kaberle získal s reprezentáciou Česka titul majstra sveta na majstrovstvách sveta v roku 2005, striebornú medailu na MS 2006 a bronzovú olympijskú medailu na Zimných olympijských hrách 2006 v Turíne. Česko reprezentoval taktiež na MS 2003, MS 2008 a na ZOH 2002 a 2010

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Reprezentačná štatistika

Iné projekty

Externé odkazy 
 
 
 Tomáš Kaberle na stránke Toronto Maple Leafs

Českí hokejisti
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Účastníci MS v hokeji 2003
Účastníci MS v hokeji 2005
Účastníci MS v hokeji 2006
Účastníci MS v hokeji 2008
Hráči Toronto Maple Leafs
Hokejisti draftovaní klubom Toronto Maple Leafs
Osobnosti z Kladna
David Výborný

David Výborný (* 22. január 1975, Jihlava) je bývalý český hokejový útočník.

Klubový hokej 
David Výborný je útočník. Je 179 cm vysoký a váži 82 kg (údaj z roku 2005). Od sezóny 2000/01 hrá v NHL za Columbus Blue Jackets. Počas lockoutu v NHL v sezóne 2004/05 hral za HC Sparta Praha v českej hokejovej extralige. Na sezónu 2005/06 mal s Columbusom uzavretú zmluvu na 1,14 mil. dolárov ročne. Od sezóny 2008/2009 je hráčom tímu českej extraligy Sparta Praha. Hrá v drese s číslom 9.

Reprezentácia 
David Výborný patrí medzi najúspešnejších hráčov českej hokejovej histórie. Do roku 2005 získal 5-krát titul majstra sveta (1996 - Viedeň, 1999 - Oslo, 2000 - Petrohrad, 2001 - Nemecko, 2005 - Viedeň). Pôsobil vo funkcii kapitána českého tímu na Majstrovstvách sveta v roku 2005 vo Viedni, ako aj na o rok neskôr v Rige, kde získal striebro. Kapitánom je aj na svetovom šampionáte 2007 v Moskve.

Bol tiež súčasťou reprezentačného výberu na zimnej olympiáde v Turíne, kde vybojoval bronz.

Kritika 
Časť slovenských fanúšikov ho nemá v obľube za jeho výrok po zápase o tretie miesto na Majstrovstvách sveta v roku 2003: „Slováci se radovali, jako by vyhráli celý turnaj. Jsou to takoví šašci. Víc bych to neřešil.“

Externé odkazy 
 
 
 David Výborný na stránke Columbus Blue Jackets

Českí hokejoví útočníci
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Účastníci MS v hokeji 1996
Účastníci MS v hokeji 1997
Účastníci MS v hokeji 1998
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Hráči Columbus Blue Jackets
Osobnosti z Jihlavy
Jan Hlaváč

Jan Hlaváč (* 20. september 1976, Praha) je český reprezentant v ľadovom hokeji.

Klubový hokej 
Svoju extraligovú kariéru začal ešte v dorasteneckej veku v sezóne 1993/1994 v tíme Sparty. V roku 1995 bol draftovaný klubom New York Islanders. O rok neskôr sa však nepresadil v kempe a vrátil sa do českej hokejovej extraligy. V roku 1999 na druhý pokus odišiel do severoamerickej NHL, kde postupne vystriedal tímy New York Rangers, Philadelphia Flyers, Vancouver Canucks a Carolina Hurricanes. Po návrate do Európy pôsobil najprv v Sparte, potom vo švajčiarskej lige v tíme Servette Geneve, neskôr znovu v českej Sparte. V sezóne 2007/2008 sa vrátil do NHL, kde hral za Tampu Bay. Od sezóny 2008/2009 bol hráčom tímu švédskej Elitserien Linköpings HC. Pôsobil aj v českom Liberci. V súčasnosti je hráčom Kladna.

Klubové štatistiky

Reprezentácia 
Reprezentoval Česko na Majstrovstvách sveta v roku 2005 i 2006.

Českí hokejisti
Majstri sveta v ľadovom hokeji
Účastníci MS v hokeji 1998
Účastníci MS v hokeji 1999
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Hráči New York Rangers
Hráči Vancouver Canucks
Hráči Tampa Bay Lightning
Hráči Philadelphia Flyers
Hráči Carolina Hurricanes
Hráči Nashville Predators
Hráči HC Sparta Praha
Hráči HC Karlovy Vary
Hráči HC Kladno
Osobnosti z Prahy
Josef Vašíček

Josef Vašíček (* 12. september 1980, Havlíčkův Brod – † 7. september 2011, Jaroslavľ, Rusko) bol český reprezentant v ľadovom hokeji. Zomrel pri leteckej havárii pri Jaroslavli spolu s ďalšími 43 ľudmi, keď letel s tímom Jaroslavľu do Minsku na prvý zápas KHL v ročníku 2011/2012.

Klubový hokej 
Josef Vašíček bol útočník. Bol 193 cm vysoký a vážil 91 kg (údaj z roku 2005). Počas lockoutu v NHL v sezóne 2004/05 hral za HC Slavia Praha v českej hokejovej extralige. V sezóne 2005/06 hral za Carolina Hurricanes. V sezóne 2007/2008 hral za New York Islanders. Nosil dres číslo 63. Od sezóny 2008/2009 hral v KHL za klub Lokomotiv Jaroslavľ. V sezóne 2010/2011 vyhral kanadské bodovanie play-off KHL.

15. decembra 2011 bol uvedený do Siene slávy českého hokeja.

V roku 2012 bola po ňom pomenovaná ulica v pražských Dolních Chabrech.

Reprezentácia 
Reprezentoval Česko na majstrovstvách sveta v roku 2005. Vo finále proti Kanade spečatil zisk titulu gólom cez celé klzisko do prázdnej brány v poslednej minúte.

Referencie

Externé odkazy 
 
 
 Josef Vašíček na stránke Carolina Hurricanes

Obete leteckých katastrof
Českí hokejisti
Martin Ručínský

Martin Ručínský (* 11. marec 1971, Most) je bývalý český hokejista.

Klubový hokej 
Martin Ručínský je útočník. Je 186 cm vysoký a váži 90 kg (údaj z roku 2006). Počas lockoutu v NHL v sezóne 2004/05 hral za HC Chemopetrol v českej hokejovej extralige. V sezóne 2007/08 hral v NHL za St. Louis Blues. Od sezóny 2008/2009 je hráčom HC Sparta Praha.

Reprezentácia 
Martin Ručínský získal s reprezentáciou Česka zlatú olympijskú medailu na Zimných olympijských hrách 1998 v Nagane, titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 26.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Štatistika na ZOH

Iné projekty

Externé odkazy 
 

Českí hokejoví útočníci
Českí olympijskí víťazi
Olympijskí víťazi v ľadovom hokeji
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Účastníci MS v hokeji 1994
Účastníci MS v hokeji 1999
Účastníci MS v hokeji 2001
Účastníci MS v hokeji 2004
Účastníci MS v hokeji 2005
Hráči Quebec Nordiques
Hráči Montreal Canadiens
Hráči New York Rangers
Hráči St. Louis Blues
Hokejisti draftovaní klubom Edmonton Oilers
Petr Čajánek

Petr Čajánek (* 18. august 1975, Zlín) je bývalý český reprezentant v ľadovom hokeji.

Klubový hokej 
Petr Čajánek je útočník. Je 181 cm vysoký a váži 80 kg (údaj z roku 2006). Je odchovancom HC Hamé Zlín, za ktorý odohral v českej hokejovej extralige 9 sezón, keď v sezóne 2002/03 odišiel do klubu St. Louis Blues v NHL, kde hrá s číslom 26. Sezónu 2004/05 počas lockoutu v NHL odohral opäť za HC Hamé Zlín. Na sezónu 2005/06 má so St. Louis uzavretú zmluvu na 836 tisíc dolárov.

Reprezentácia 
Petr Čajánek získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 16.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Štatistika na ZOH

MS 2007 
Tréner Alois Hadamczik ho nominoval na Majstrovstvá sveta 2007 v Rusku.

Externé odkazy 
 
 
 Petr Čajánek na stránke St. Louis Blues

Českí hokejoví útočníci
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Hráči St. Louis Blues
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2005
Účastníci MS v hokeji 2007
Účastníci MS v hokeji 2009
Osobnosti zo Zlína
Radek Dvořák

Radek Dvořák (* 9. marec 1977, Tábor) je český reprezentant v ľadovom hokeji.

Klubový hokej 
Radek Dvořák je útočník, pravé krídlo.  Je 187 cm vysoký a váži 90 kg (údaj z roku 2005). Hrá v NHL od sezóny 1995/96. Počas lockoutu v NHL v sezóne 2004/05 hral za HC České Budějovice v českej hokejovej extralige. V sezónach 2005/06 a 2006/07 hral za Edmonton Oilers v NHL. Od leta 2007 bol hráčom Florida Panthers. V sezóne 2013/2014 je hráčom Caroliny Hurricanes.

Reprezentácia 
Reprezentoval Česko na majstrovstvách sveta v roku 2005.

Externé odkazy 
 
 
 Radek Dvořák na stránke Edmonton Oilers

Českí hokejisti
Majstri sveta v ľadovom hokeji
Účastníci MS v hokeji 1999
Účastníci MS v hokeji 2001
Účastníci MS v hokeji 2004
Účastníci MS v hokeji 2005
Hráči Edmonton Oilers
Hráči Florida Panthers
Osobnosti z Tábora
Václav Varaďa

Václav Varaďa (* 26. apríl 1976, Valašské Meziříčí) je bývalý český reprezentant v ľadovom hokeji.

Klubový hokej 
Václav Varaďa je útočník, hrajúci na ľavom krídle. Je 183 cm vysoký a váži 92 kg (údaj z roku 2005). Od sezóny 1995/96 hrá v NHL. Osem sezón odohral za Buffalo Sabres a od sezóny 2002/03 hrá za klub Ottawa Senators. V sezóne 2004/05 hral za HC Vítkovice Steel v českej hokejovej extralige. V sezóne 2005/06 hrá s číslom 25 za klub NHL Ottawa Senators a má uzavretú zmluvu na ročný príjem 1,216 mil. dolárov.

Reprezentácia 
Reprezentoval Česko na majstrovstvách sveta v roku 2005.a 2000. na obidvoch ziskal titul

Iné projekty

Externé odkazy 
 
 
 Václav Varaďa na stránke Ottawa Senators

Českí hokejisti
Majstri sveta v ľadovom hokeji
Účastníci MS v hokeji 2000
Účastníci MS v hokeji 2005
Hráči Buffalo Sabres
Hráči Ottawa Senators
Osobnosti zo Vsetína
Chris Phillips

Chris Phillips (* 9. marec 1978, Calgary, Kanada) je bývalý kanadský reprezentant v ľadovom hokeji.

Klubový hokej 
Chris Phillips je obranca. Je 191 cm vysoký a váži 94 kg (údaj z roku 2005). Od sezóny 1997/98 hrá s číslom 4 za klub NHL Ottawa Senators, kde v posledných rokoch vytvoril obrannú dvojicu so slovenským reprezentantom Zdenom Chárom. V sezóne 2004/05 (počas lockoutu v NHL) hral za Brynäs IF v švédskej hokejovej Elitserien. V sezóne 2005/06 má uzavretú s Ottawou zmluvu, ktorá mu zaručuje ročný príjem 1,976 mi. dolárov.

Štatistiky

Reprezentácia 
Reprezentoval Kanadu na majstrovstvách sveta v roku 2005.

Externé odkazy 
 
 
 Chris Phillips na stránke Ottawa Senators

Kanadskí hokejisti
Hráči Ottawa Senators
Účastníci MS v hokeji 2000
Účastníci MS v hokeji 2005
Účastníci MS v hokeji 2009
Osobnosti z Calgary
Jamie Heward

Jamie Heward (* 30. marec 1971, Regina, Saskatchewan, Kanada) je bývalý kanadský reprezentant v ľadovom hokeji.

Klubový hokej 
Jamie Heward bol obranca. Je 188 cm vysoký a váži 91 kg (údaj z roku 2005). 

V sezónach 1995/96 až 2001/02 hral v NHL za Toronto Maple Leafs, Nashville Predators a Columbus Blue Jackets. Od sezóny 2002/03 až do sezóny 2004/05 pôsobil v švajčiarskej hokejovej lige v kluboch Servette Geneve, Zürich a SCL Tigers Langnau. V sezóne 2005/06 sa opäť vrátil do NHL. Má uzavretú zmluvu na 450 tisíc dolárov s klubom Washington Capitals. Nosil dres s číslom 6.

Reprezentácia 
Reprezentoval s číslom 5 Kanadu na majstrovstvách sveta v roku 2005.

Externé odkazy 
 
 
 Jamie Heward na stránke Washington Capitals
 Jamie Heward na stránke SCL Tigers Langnau

Kanadskí hokejisti
Kanadskí hokejoví obrancovia
Hráči Columbus Blue Jackets
Hráči Los Angeles Kings
Hráči Nashville Predators
Hráči New York Islanders
Hráči Philadelphia Phantoms
Hráči Syracuse Crunch
Hráči Tampa Bay Lightning
Hráči Toronto Maple Leafs
Hráči Washington Capitals
Hráči SKA Petrohrad
Hokejisti draftovaní klubom Pittsburgh Penguins
Osobnosti z Reginy (Saskatchewan)
Shane Doan

Shane Doan (* 10. október 1976, Halkirk, Alberta, Kanada) je bývalý kanadský reprezentant v ľadovom hokeji.

Klubový hokej 
Shane Doan je pravý útočník. Je 188 cm vysoký a váži 99 kg. Od sezóny 1996/97 hrá s číslom 19 za klub NHL Phoenix Coyotes. Na sezónu 2005/06 mal s Phoenixom uzavretú zmluvu na 3,002 mil. dolárov.
V Phoenixe je kapitánom.

Štatistiky

Reprezentácia 
Reprezentoval Kanadu s číslom 19 na majstrovstvách sveta v roku 2005, ako aj o dva roky neskôr na šampionáte v Rusku.

Externé odkazy 
 
 
 Shane Doan na stránke Phoenix Coyotes

Kanadskí hokejisti
Majstri sveta v ľadovom hokeji
Kanadskí olympionici
Účastníci MS v hokeji 1999
Účastníci MS v hokeji 2003
Účastníci MS v hokeji 2005
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Hráči Winnipeg Jets
Hráči Phoenix Coyotes
Osobnosti z Alberty
Patrick Marleau

Patrick Marleau (* 15. september 1979, Aneroid, Saskatchewan, Kanada) je bývalý kanadský reprezentant v ľadovom hokeji.

Klubový hokej 
Patrick Marleau hrával ako stredný útočník. Je 188 cm vysoký a váži 99 kg (údaj z roku 2009). Od sezóny 1997/98 hrával s číslom 12 za klub NHL San José Sharks. Na sezónu 2005/06 mal so San José uzavretú zmluvu na 4 mil. dolárov.

Reprezentácia 
Reprezentoval Kanadu s číslom 22 na majstrovstvách sveta v roku 2005 a na Svetovom pohári v roku 2004.

Iné projekty

Externé odkazy 
 
 Patrick Marleau na stránke San José Sharks

Kanadskí hokejisti
Hráči San José Sharks
Hráči Toronto Maple Leafs
Kanadskí olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 1999
Účastníci MS v hokeji 2001
Účastníci MS v hokeji 2003
Účastníci MS v hokeji 2005
Osobnosti zo Saskatchewanu
Ed Jovanovski

Ed Jovanovski (* 26. jún 1976, Windsor, Ontário, Kanada) je kanadský profesionálny hokejista, hrajúci v zámorskej NHL za klub Florida Panthers.

Kariéra 

Ed Jovanovski sa stal v roku 1994 jednotkou draftu, vybral si ho klub Florida Panthers. Za skvelé výkony v drese Panthers dostal Calder Memorial Trophy pre najlepšieho nováčika ligy. Vo svojej prvej sezóne bol aj členom All Star Rookie Teamu (All Star tím nováčikov). Počas kariéry sa následne zúčastnil 5-krát All Star Game. V prvej sezóne v NHL nazbieral v 70 zápasoch 21 kanadských bodov a pripísal si 137 trestných minút. Pozíciu lídra zastával na Floride celkovo 4 roky. Panthers dokázal pomôcť v sezóne 1995/1996 až do finále Stanley Cupu, v ktorom podľahli Coloradu. Posledná sezóna v drese Floridy mu však príliš nevyšla, získal len 16 bodov. Následne sa na 6 rokov upísal Vancouveru Cannuks, v ktorom obliekal dres s číslom 55. V sezónach 2000/2001, 2001/2002 a 2002/2003 nazbieral vždy viac ako 45 bodov. Po vypršaní zmluvy sa dohodol na zmluve s Phoenixom. V Phoenixe odohral najmä vynikajúcu sezónu 2007/2008, počas ktorej si do štatistík pripísal 12 gólov a 39 asistencií. Dokopy 51 bodov je jeho kariérnym maximom. V lete 2011 sa stal neobmedzeným voľným hráčom a vrátil sa do Floridy. Za Floridu odohral v sezóne 2011/2012 66 zápasov s bilanciou 13 bodov. V NHL nastúpil doteraz na 1085 zápasov s bilanciou 494 kanadských bodov.

Klubové štatistiky

Reprezentácia 
Držiteľ dvoch strieborných medailí z Majstrovstiev sveta a najmä zlata zo ZOH v Salt lake City z roku 2002.

Externé odkazy 
 
 

Kanadskí hokejisti
Kanadskí hokejoví obrancovia
Hráči Florida Panthers
Hráči Vancouver Canucks
Hráči Phoenix Coyotes
Účastníci MS v hokeji 1998
Účastníci MS v hokeji 2000
Účastníci MS v hokeji 2005
Účastníci MS v hokeji 2008
Kanadské osobnosti macedónskeho pôvodu
Osobnosti z Windsoru (Ontário)
Ryan Smyth

Ryan Smyth (* 21. február 1976, Banff, Alberta) je kanadský reprezentant v ľadovom hokeji.

Klubový hokej 
Ryan Smyth je útočník na ľavom krídle. Je 186 cm vysoký a váži 87 kg (údaj z roku 2005). Od sezóny 1995/96 hral s číslom 94 v NHL za klub Edmonton Oilers. V sezóne 2005/06 mu zmluva zaručuovala príjem 3,5 mil. dolárov. Po 12 sezónach za jeho obľúbený klub prekvapujúco vo februári 2007 prestúpil pred play-off do klubu New York Islanders.

1. júla 2007 podpísal päťročný kontrakt s klubom Colorado Avalanche.

Štatistiky

Reprezentácia 

Reprezentoval Kanadu s číslom 94 na majstrovstvách sveta v roku 2004.

Externé odkazy 
 
 Ryan Smyth na stránke Edmonton Oilers

Kanadskí hokejisti
Kanadskí olympijskí víťazi
Hráči Edmonton Oilers
Hráči New York Islanders
Hráči Colorado Avalanche
Hráči Los Angeles Kings
Hokejisti draftovaní klubom Edmonton Oilers
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2010
Majstri sveta v ľadovom hokeji
Osobnosti z Alberty